kardosdrur/scandi-wiki huggingface dataset:
Richard Mulcaster

Richard Mulcaster (født ca. 1531, død 15. april 1611) var en engelsk pædagog og rektor, kendt for sit visionære syn på uddannelsesprocessen.

Han blev født i en overklassefamilie i Carlisle, og begyndte sin uddannelse ved Eton College. Derefter studerede han ved King's College, Cambridge, og senere ved University of Oxford. I studietiden mødte han flere forskere som havde indflydelse på hans senere tankesæt, som John Cheke og John Caius. 

I 1561 blev han den første rektor ved Merchant Taylor's School i London. Han skrev der to traktater om uddannelse, Postition i 1581 og Elementarie i 1582. Skolen var dengang den største i landet, og Mulcaster arbejdede hårdt for at indføre et pensum som satte standarden for uddannelse indenfor latin, græsk og hebræisk. I 1596 blev han rektor på St Paul's School. 

Hans skrifter er vigtige for studiet af uddannelse og pædagogik i det 16. århundrede.

Fodbold 

Muilcaster havde en stor betydning for udvikling af fodbold. Han var den første som tog navnet footeball i brug, for at skille det fra andre spil som han kaldte the hand ball og armeball. Han skrev i Positions Wherein Those Primitive Circumstances Be Examined, Which Are Necessarie for the Training up of Children fra 1581 om fodbold som et spil med positiv pædagogisk virkning som fremmede helse og styrke. Hans publikation er den første hvor det refereres til hold ("parties"), positioner ("standings") og fordelene med en dommer ("judge over the parties") og træner ("trayning maister"). 

Faglitterære forfattere fra England
Magistre
Engelsksprogede forfattere
Forfattere fra England før 1707
Personer fra Carlisle
Skoleledere
M26 (motorvej)

M26 er en motorvej i Kent, England. Den er en kort forbindelsesvej mellem M25 ved Sevenoaks og M20 ved Wortham.

I den vestlige ende af M26 er der ingen afkørsel fra motorvejen, som går lige ind på M25. Bilister som kommer ind på M26 fra M20 må derfor køre næsten 29 km før de kommer til en afkørsel, noget som er den længste afstand mellem afkørsler på nogen motorvej i Storbritannien. 

M026 (motorvej)
Rune Povlsen

Rune Povlsen (født 31. juli 1988) er en dansk fodboldspiller, hvis primære position er på den offensive midtbane.

Spillerkarriere 
Han har i sin ungdomstid tidligere spillet for de bornholmske fodboldklubber IK Viking og Rønne IK og fik spillet kampe på FC Bornholms ynglingehold. I sommerpausen 2005 skiftede han til jyske Silkeborg IF og blev indlemmet på klubbens hold i Ynglingeligaen.

Han vendte efterfølgende tilbage til Bornholm og indtil sommerpausen 2007 spillede han for den lokale klub Rønne IK. Her blev han noteret for en række 1. seniorkampe på klubbens fælles seniorsamarbejde med Knudsker IF i Bornholmsserien under navnet Knudsker IF/Rønne IK.

Hans præstationer for det daværende tophold i Bornholmsserien var medvirkende årsag til at han som 18-årig i forsommeren 2007 skrev under på en professionel kontrakt med 2. divisionsklubben Fremad Amager med sportslig virkning fra den 1. juli efter en af ejerne bag det professionelle divisionshold, Todi Jónsson, personligt havde sagt god for ham. Han fik sin førsteholdsdebut den 8. august samme år i forbindelse med en udebanekamp i 1. runde af DBUs Landspokalturnering mod Herstedøster IC, hvor han samtidig lavede sin første officielle scoring for klubben. I efteråret 2007 spillede han endvidere en del kampe på klubbens talenttrup (U/21-mandskabet).

Efter en halv sæson og fire kampe for amagerkanerne valgte Povlsen den 30. januar 2008 at skifte til 2. divisionskollegaerne fra Glostrup F.K. med øjeblikkelig virkning i erkendelse af at konkurrencen om pladserne på førsteholdet var blevet større efter vinterens transfervindue.
Efter en god præstation i Glostrup, fik Brøndby IF øjnene op for talentet.
Her spiller han stadig den dag i dag, på deres andet hold.

Referencer 

Fodboldspillere fra Danmark
Fodboldspillere fra Rønne IK
Fodboldspillere fra Fremad Amager
Fodboldspillere fra Glostrup FK
Landkreis Darmstadt-Dieburg

Darmstadt-Dieburg er en landkreis i den sydlige del af  den tyske delstat Hessen. Nabokreise er Landkreis Offenbach, Landkreis Aschaffenburg (Bayern), Landkreis Miltenberg (Bayern), Odenwaldkreis, Kreis Bergstraße, Kreis Groß-Gerau, og den kreisfrei Darmstadt som den ligger rundt om

Kreisen blev oprettet i 1977 ved en sammenlægning  af de tidligere landkreise  Darmstadt og Dieburg. 
Området ligger i Odenwaldbjergene.  Mest kendt i området er Messelgruben, hvor der findes mange fossiler; Stedet har siden 1995 været på UNESCO's Verdensarvsliste.

Byer og kommuner 
Kreisen havde   indbyggere pr.

Eksterne henvisninger 

Landkreis i Hessen
Messelgruben

Messelgruben ved Darmstadt i den tyske delstat Hessen har siden 8. december 1995 været på UNESCOs verdensarvsliste.

Messelgruben blev kendt på grund af fossilerne af pattedyr, fugle, krybdyr, fisk, insekter og planter fra eocæn-epoken, der blev fundet i gruben. Fossilene er af fremragende kvalitet, særlig pattedyrs bløde dele er godt bevaret. Særlig kendt blev Messelgruben for fundet af mere end 70 eksemplarer af Propalaeotherium og Eurohippus, uparrettåede hovdyr, der betragtes som en tidlig hesteart.

Oprindelig blev der udvundet olieskifer i gruben.

Galleri

Kilder

Eksterne henvisninger 

Verdensarvsområder i Tyskland
Hessen
Mistænkt (tv-serie)

Mistænkt () er en prisvindende engelsk tv-serie med Helen Mirren i hovedrollen som kriminalinspektør (senere kriminalkommissær) Jane Tennison. Serien er skabt af Lynda La Plante og består af en række kriminalsager, der skal opklares af Jane Tennison. Undervejs i serien får Tennison større og større problemer med at skabe balance mellem sit job og sit privatliv, og hun er mod seriens slutning tæt på at gå i hundene på grund af et alkoholproblem.

Serien har været vist flere gange i dansk tv på DR, hvor hver sæson fungerer som miniserie på to-tre afsnit.

Sæsonerne

Sæson 1 
Tennison får for første gang chancen for at stå i spidsen for en mordundersøgelse, men nogle mandlige kolleger forsøger at nedgøre hende på grund af hendes køn. Da hun fanger morderen, opnår hun dog respekt fra mændene.

Blandt gæsteskuespillerne kan nævnes Ralph Fiennes og Tom Wilkinson. Serien blev udsendt første gang i 1991 i Storbritannien. Sæsonen er samlet 207 minutter lang.

Sæson 2 
Tennison skal i denne sæson opklare mord i et afro-caribisk område i London. Hun må være forsigtig for ikke at puste til raceuroligheder.

Sæsonen blev udsendt i 1992 i Storbritannien og vandt en Emmy for bedste miniserie.

Sæson 3 
Tennison arbejder her i sædelighedspolitiet, der efterforsker en sag om en myrdet trækkerdreng, hvilket leder mod børnepornografi og -prostitution.

Sæsonen blev udsendt i 1994 i Storbritannien, og også denne sæson vandt en Emmy for bedste miniserie.

Sæson 4 
I denne sæson forfremmes Tennison til kriminalkommissær, og serien består af tre selvstændige mordgåder. I den første er et barn dødt, og sporene peger mod en mand, der er tidligere straffet for børnemishandling. I den anden er lederen af en sportsklub død, og omstændighederne skal opklares. I den tredje bliver sagen fra sæson 1 genåbnet, da en række mord minder om denne sag.

Sæsonen blev udsendt i 1995 i Storbritannien, og den indbragte Helen Mirren en Emmy for bedste kvindelige hovedrolle i en miniserie.

Sæson 5 
Denne sæson foregår mest i Manchester, hvor en narkohandler er blevet myrdet. Tennison er overbevist om, at en lokal bandeleder står bag.

Sæsonen blev udsendt i 1996 i Storbritannien, og den vandt en Emmy for bedste miniserie.

Sæson 6 
Tennison er ved at gå i hundene og presses for at trække sig fra sin post. Hun holder dog stand og undersøger mordet på en bosnisk flygtning, hvilket graver op i krigsforbrydelser fra Balkankrigen.

Sæsonen blev udsendt i 2003 i Storbritannien.

Sæson 7 (Sidste akt) 
Tennison har problemer med sin alkoholisme og sin fars død, men får også tid til at opklare mordet på en teenagepige, inden hun trækker sig tilbage.

Sæsonen blev udsendt i 2006 i Storbritannien og modtog hele tre Emmy'er: Helen Mirren for bedste kvindelige hovedrolle samt manuskript og instruktion – alle for miniserier.

Eksterne henvisninger 
 

Krimiserier fra Storbritannien
Britiske tv-serier fra 1990'erne
Britiske tv-serier fra 2000'erne
Tv-programmer fra ITV
First Blood

First Blood er en amerikansk actionfilm fra 1982, instrueret af Red Kotcheff. Det er den første film i serien om Vietnamkrigs-veteranen John Rambo.

Medvirkende er Sylvester Stallone som Rambo, Brian Dennehy som Sheriff Will Teasle og Richard Crenna som Col. Samuel Trautman. Filmen er baseret på David Morrell's bog af samme navn fra 1972 og er produceret af Mario Kassar og Andrew G. Vajna.

Filmen inspirerede mange lavbudget actionfilm som f.eks. Missing in Action med Chuck Norris.

Figurer
 Sylvester Stallone som John Rambo, en selvtægtsmand, og amerikansk krigsveteran fra Vietnamkrigen. I dag er det helt utænkeligt at andre skuespillere kunne have spillet rollen som John Rambo, men faktisk blev både Steve McQueen og Al Pacino diskuteret til rollen.
 Brian Dennehy som Sheriff Will Teasle.
 Richard Crenna som Oberst Samuel Trautman

Eksterne henvisninger 
 
 

Actionfilm fra USA
Amerikanske film fra 1982
Martin Hestbæk

Martin Hestbæk (født 30. september 1971) er en dansk skuespiller.

Han er uddannet ved Odense Teater og har bl.a. medvirket i teaterroller på Århus Teater og Det Kongelige Teater. Han blev i 2010 Reumert nomineret i kategorien "bedste mandlige hovedrolle" for sin præstation i rollen som Christian i forestillingen "Festen" på Vendsyssel Teater samme år, og har siden slutningen af 1990'erne medvirket i en række tv-serier. Derudover har han lagt stemme til bl.a. Disney-filmene Peter Pan – Tilbage til Ønskeøen og Bjørne Brødre.

Filmografi 
 Der er en yndig mand (2003)
 En mand kommer hjem (2007)
 Mors dreng (2007)
 Flammen og Citronen (2008)
 Simon & Malou (2009)

TV-serier 
 Strisser på Samsø (1998)
 Brødrene Mortensens Jul (julekalender) (1998)
 Hotellet (2000)
 Rejseholdet (2000)
 Krøniken (2003)
 Forbrydelsen (2007)
 Sommer (2008)
 2900 Happiness (2007-2008)
 Anna Pihl (2008)

Tegnefilm 
 Peter Pan - Tilbage til Ønskeøen – Edward (2001)
 Bjørne Brødre – Chet (2004)

Eksterne henvisninger 
 

Skuespillere fra Danmark
Trine Appel

Trine Appel (født 12. november 1972) er en dansk skuespiller.

Appel er uddannet fra Statens Teaterskole i 1996 og var allerede på daværende tidspunkt medlem af teatergruppen Emmas Dilemma. Hun har udgivet tre romaner på Politikens Forlag 2009-2011: Kongens staldknægt, Send mere sex, Bare Anna.    

Hun er uddannet som manuskriptforfatter på Den Danske Filmskole 2013-15  

På Alphaforlaget har hun udgivet de to første bøger i trilogien om Ildfuglen - "Fortidens Port." og "Ildfuglens hær."    

Hun har skrevet og instrueret børneserien Min nye søster på DR Ramasjang og skrevet manuskript til spillefilmen Christian IV - Den sidste rejse om kong Christian d. 4´s sidste rejse fra Frederiksborg slot til Rosenborg slot i København 1648.  

I 2018 lavede hun sammen med Anna Neye og Asger Kjær P1 satire med "Mordmysteriet på Rio Bravo," hvor hun medvirkede og skrev manuskript.  

Desuden virker hun som manuskript konsulent på div serier, senest på DR serien Når støvet har lagt sig.

Udover det har hun lagt stemme til tegnefilm/animation og live-action fra 2001 og til nu.

I sommeren 2023 medvirkede hun i forestillingen Natasja på Operaen.

Udvalgt filmografi

Film

Tv-serier

Referencer

Eksterne henvisninger 
 

Skuespillere fra Danmark
Lars Ranthe

Lars Kristian Ranthe (født 26. august 1969 på Vesterbro i København) er en dansk skuespiller.

Efter endt uddannelse fra Odense Teater i 1998, har han siden medvirket i flere danske film og tv-serier, såsom Se til venstre, der er en svensker (2003), Forbrydelser (2004), Adams æbler (2005), Sommer (2008), Dirch (2011), Jagten (2012), Dicte (2013-2016), Kollektivet (2016), Der kommer en dag (2016), Badehotellet (2013-2021) og Druk (2020). For sine præstationer har han modtaget flere Bodil- og Robert-nomineringer, og han modtog for sin gennembrudsrolle som komikeren Kjeld Petersen i filmen Dirch både en Bodil- og Robert-pris i kategorien bedste mandlige birolle.

Biografi 
Ranthe blev født d. 26. august 1969 i København som søn af Jytte Ranthe, porcelænsmaler, og Per Ranthe, typograf og offset-trykker, og han voksede op på Vesterbro og Amager.

Karriere 
Ranthe begyndte sin skuespilkarriere i starten af 1980'erne i filmen Gummi Tarzan (1981) og tv-serien Crash: Truslen fra det sorte hul (1984), før han i 1995 blev optaget på Odense Teater, hvor han dimitterede fra som skuespiller i 1998. Herefter medvirkede han i film som Se til venstre, der er en svensker (2003), Forbrydelser (2004), dramaserien Krøniken i (2004), Adams æbler (2005) og i DR-dramaserien Sommer (2008). Ranthes filmiske gennembrud kom med rollen som Kjeld Petersen i filmen Dirch (2011), som han modtog en Bodil- og en Robert-pris i kategorierne "Bedste mandlig birolle" og "Årets mandlige birolle" hhv.

Andre prominente roller inkluderer Jagten (2012), Skytten (2013), Dicte (2013-2016), Kollektivet (2016), Der kommer en dag (2016) og Badehotellet (2013-2021). Ranthe har senere modtaget endnu en Robert-pris i kategorien "Årets mandlige birolle" for sin rolle i tv-serien Kriger (2018), samt endnu en Bodil-nominering for filmen Kærlighed og andre katastrofer (2016), og en Robert-nominering for sin rolle i tv-serien Friheden (2018).

Ranthes seneste rolle som Peter i den anmelderroste og Oscar-vindende film Druk (2020) har givet ham endnu en Bodil- og Robert-nominering i kategorierne "Bedste mandlige birolle" og "Årets mandlige birolle" - nomineringer som også er gået til hans med-birolleskuespillere i filmen, Magnus Millang og Thomas Bo Larsen. Ranthe modtog desuden sammen med sine medskuespillere, Mads Mikkelsen, Magnus Millang og Thomas Bo Larsen skuespilsprisen Silver Shell ved San Sebastián International Film Festival i Spanien.

Privat 
Ranthe blev gift med skuespiller Christina Albeck Børge i 1998, og de har sammen to døtre, Rigmor Ranthe (f. 2004) og Betty Marie Ranthe (f. 2008)

Filmografi

Spillefilm

Tv-serier

Lagt stemme til følgende film (udvalgt)

Priser 
Oversigt over nomineringer og priser, Ranthe har modtaget.

Bodil-prisen

Robert-prisen

Referencer

Eksterne henvisninger 
 

Skuespillere fra Danmark
Personer fra København
Personer i Kraks Blå Bog
Robertprisen for årets mandlige birolle
Henrik Jandorf

Henrik Jandorf (født 28. januar 1954 i København) er en dansk skuespiller.

Jandorf er student fra Sorø Akademi. Han har været premierløjtnant i Gardehusarregimentet og er desuden universitetsuddannet i teatervidenskab og skuespillerteknik. I 1978 blev han uddannet skuespiller fra Statens Teaterskole, og har siden arbejdet indenfor både film, tv, radio og teater. Han har bl.a. været tilknyttet Det Danske Teater, Mammut Teatret, Husets Teater, Café Liva og Grønnegårdsteatret, men blev i 1997 fastansat ved Det Kongelige Teater. I en periode har han desuden været næstformand for Dansk Skuespillerforbund. Mellem 1992 og 2004 dannede han par med kollegaen Berrit Kvorning, og i 2008 blev han gift med Trine Jandorf.

Jandorf deltog sammen med Juliet Lehn under navnet X-tasy i Dansk Melodi Grand Prix 1985 med sangen Sommer Rendevouz (Ivan Pedersen/Carsten Lehn). Sangen kom på fjerdepladsen.

Filmografi 
 Opbrud (1988)
 Springflod (1990)
 Sangen om kirsebærtid (1990)
 Ondt blod (1996)
 Nattens engel (1998)
 Græsrødderne (stemme, 1998)
 Pocahontas 2: Rejsen til England (stemme, 1998)
 Manden som ikke ville dø (1999)
 Charlie Butterfly (2002)
 The Prince and Me (2004)
 Flammen og Citronen (2008)
 De eventyrlige vogtere (stemme, 2012)

Tv-serier 
 Ugeavisen (1990-1991)
 Bryggeren (1996-1997) afsnit nr: 8 9 11 
 Alletiders Julemand (julekalender, 1997+2007)
 Hjerteflimmer (1998)
 Dybt vand (1999)
 Rejseholdet (2000-2003) afsnit nr: 23 Star Wars: The Clone Wars (2008)

Eksterne henvisninger 
 

Skuespillere fra Danmark
Personer fra København
Kavaleriofficerer fra Danmark
Deltagere ved Dansk Melodi Grand Prix 1985
Personer i Kraks Blå Bog
Tegnefilmsdubbere fra Danmark
Ad astra

Ad astra er et latinsk ordsprog som betyder "Til stjernerne".

Bemærkningen stammer fra Virgil:
 sic itur ad astra''' ("Således skal du gå til stjernerne") 
 opta ardua pennis astra sequi ("De vælger besvær, som følger stjernerne på vinger")

 Seneca den yngre 
Seneca den yngre skrev:non est ad astra mollis e terris via ("Der er ingen let vej fra jorden til stjernerne"), mens det mest kendte citat af Seneca er per aspera ad astra'' ("Gennem vanskeligheder til stjernerne").

Referencer 

Latinske vendinger
Landkreis Bergstraße

Kreis Bergstraße er et Gebietskörperschaft i den sydlige del af den tyske delstat Hessen. Nabokreise er Kreis Groß-Gerau, Odenwaldkreis, 
Landkreis Darmstadt-Dieburg, Rhein-Neckar-Kreis, den kreisfrie by Mannheim, Rhein-Pfalz-Kreis, byen Worms. Kreis Bergstraße hører til Metropolregion Rhein-Neckar.

Kreisen blev oprettet 1938, da de to tidligere kreise Bensheim og Heppenheim blev sammenlagt.

Geografi 
Området ligger i Odenwaldbjergene med det 517 m høje Melibokus som højeste punkt og har navn efter Bergstraße, som er en turistrute mellem Darmstadt og Wiesloch. Den nordlige del af denne rute går gennem området.

Byer og kommuner 
Kreisen havde   indbyggere pr.

Eksterne henvisninger 

Landkreis i Hessen
Na

Forkortelsen Na, na eller NA har flere betydninger:

Na er det kemiske symbol for natrium
NA er forkortelsen for Ny Alliance
NA er forkortelsen for Narcotics Anonymous
NA er forkortelsen for National Association
NA er en engelsk forkortelse for Not Available - dansk ikke tilgængelig.
.na er topdomænet i Namibia
Midtspil (skak)

Midtspillet i skak er et noget udflydende begreb, idet det betegner den del af spillet, som foregår mellem åbningspillet og slutspillet.

Hvor både åbninger og mange slutspil er dokumenterede og analyserede på kryds og tværs, er midtspillet den del af et parti, hvor der er flest muligheder og varianter at gennemregne. Derfor beskæftiger man sig i analyser af midtspil mere med mønstre end med konkrete stillinger. De stærkeste spillere er dygtige til mønstergenkendelse.

Da der ofte er 40-50 lovlige træk i en stilling i midtspillet er det vigtigt at kunne sortere hurtigt. En begynder vil måske gennemgå alle træk et efter et, mens en stærk spiller hurtigt vil kunne overskue alle lovlige træk, og vil se, at der måske kun er en håndfuld af dem, der er værd at beskæftige sig med. Han kan derfor nøjes med at regne på konsekvenserne af disse træk.

En anden vigtig del af midtspillet er kombinationer, dvs. trækfølger som er mere eller mindre tvunget. En kombination er taktisk begrundet og starter typisk med et offer og slutter med mat, materiel gevinst eller redder remis i en ufordelagtig stilling. Kombinationer opleves ofte som overraskende og involverer temaer som gaffel, bundne brikker, afdækkerskak, dobbeltangreb mv. Derfor er det også en vigtig del af spillet at sørge for at ens brikker er tilpas dækket.

Endelig er der den plan, man spiller efter i midtspillet. Typisk har en spiller opnået en mindre fordel i åbningen og skal forsøge at udbygge den, mens modstanderen skal forsøge at begrænse skaden. Dette kaldes også positionsspil. Mit System af Aron Nimzowitsch kan ses som en lærebog i positionsspil. Han gennemgår forskellige temaer som bondestilling, åbne tårnlinjer, fianchetto-løbere mv.

Noter

Se også 
 Åbningspil
 Slutspil

Litteratur 
 Euwe, Max og H. Kramer: Midtspillet (12 bind)
 Averbakh, Jurij: Chess Middlegames: Essential Knowledge
 Fine, Reuben: The Middlegame in Chess
 Nimzowitsch, Aron: Mit System (oversat fra tysk, Mein System, af J.P. Toft), Hernovs Forlag, 1977 (oprindelig udgave 1925), 
 Novrup, Svend: Bogen om skak (2 bind), Politikens Forlag, 1980/81.

Eksterne henvisninger 
 Weeks, Mark: Improve Your Middle Game (Part 1 – Patterns), artikel på About.com 
 Weeks, Mark: Improve Your Middle Game (Part 2 – Combinations), artikel på About.com 
 Weeks, Mark: Improve Your Middle Game (Part 3 – Plans), artikel på About.com 

Skak
Hyllinge (flertydig)

Hyllinge har flere betydninger:

 Hyllinge (Næstved Kommune) – en bebyggelse i Hyllinge Sogn ved Næstved
 Hyllinge (Skåne)
 Kirke Hyllinge
Hyllinge (Skåne)

Hyllinge er navnet på en landsby i Skåne uden for Helsingborg. Byen er bl.a. kendt for City Gross, Skånes største madvarebutik.

Ved Hyllinge findes også Rosendal Slot, bygget i 1615 af Anders Steensen Bille. Under Skånske Krig havde mange friskyttekompagnier deres vinterkvarter på Rosendal i 1678. I oktober 1676 blev meget blod udgydt i Hyllinge, da svenske soldater massakrerede en dansk sygetransport på 270 syge og sårede danske soldater.

Byer i Åstorps kommun
Johan Peter Paludan

Johan Peter Bull Paludan (født 29. november 1944) er en dansk fremtidsforsker og direktør for Instituttet for Fremtidsforskning.

Paludan har en kandidatuddannelse i statskundskab fra Aarhus Universitet i 1975. Efterfølgende tog han pædagogikum ved Vordingborg Gymnasium og var derefter gymnasielærer ved St. Jørgens Gymnasium, indtil han i 1976 blev ansat som forskningsassistent ved Instituttet for Fremtidsforskning. I 1989 blev han forskningschef samme sted, og i 2001 direktør. Han har beskæftiget sig med mange former for fremtidsforskning; i de senere år med fokus på sociale forhold, uddannelse og arbejdsmarked. Han er hyppigt anvendt foredragsholder, kommentator og skribent.

Han blev i 2007 medlem af Beskæftigelsesministeriets Seniortænketank.

Videnskabsfolk fra Danmark
Johan Peter
Fremtidsstudier
Personer i Kraks Blå Bog
Alumni fra Aarhus Universitet
Adolf Anderssen

Karl Ernst Adolf Anderssen (født 6. juli 1818 i Breslau, Preussen, død 13. marts 1879 samme sted) var en tysk skakspiller, som i en periode blev regnet for verdens stærkeste skakspiller og som vandt to af skakhistoriens mest berømte partier, "Det udødelige parti" mod Lionel Kieseritzky og "Det eviggrønne parti" mod Jean Dufresne.

Adolf Anderssen tabte sine to matcher mod Paul Morphy og Wilhelm Steinitz i hhv. 1858 og 1866, hvilket sikrede hans modstandere uofficielle titler som verdensmestre i skak. Til gengæld vandt han de tre største turneringer i sin levetid: London 1851, London 1862 og Baden-Baden 1870.

Eksterne henvisninger 

 

Skakspillere fra Tyskland
Personer fra Breslau
Tyskere i 1800-tallet